Diari Oficial de la Generalitat Valenciana


Sumari del DOGV 7698, del 15-01-2016 (2015/10716)

RESOLUCIÓ de 2 de desembre de 2015, del conseller d'Hisenda i Model Econòmic per la qual s'ordena la publicació de l'Acord de 13 de novembre de 2015, del Ple de la Junta Superior de Contractació Administrativa d'aprovació dels formularis tipus de sol·licitud de classificació d'empreses d'obres i servicis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10590


Data del document
:   02-12-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de desembre de 2015, del conseller d'Hisenda i Model Econòmic per la qual s'ordena la publicació de l'Acord de 13 de novembre de 2015, del Ple de la Junta Superior de Contractació Administrativa d'aprovació dels formularis tipus de sol·licitud de classificació d'empreses d'obres i servicis. [2015/10240]  
Per acord de 13 de novembre de 2015, del Ple de la Junta Superior de Contractació Administrativa, es van aprovar les dades contingudes en els formularis tipus de sol·licitud de classificació d'empreses d'obres i servicis per a adequar-los al Reial Decret 773/2015, de 28 d'agost, pel qual es modifiquen determinats preceptes del Reglament General de la Llei de Contractes de les Administracions Públiques.  
En el punt segon de l'acord, es disposa la publicació en el Diari Oficial de la Comunitat Valenciana de l'acord adoptat.  
En virtut d'això i de conformitat amb el que establix l'article 11 del Decret 79/2000, de 30 de maig, del Govern Valencià, pel qual es crea la Junta Superior de Contractació Administrativa, resolc:  
La publicació de l'Acord de 13 de novembre de 2015, del Ple de la Junta Superior de Contractació Administrativa.  
  
València, 2 de desembre de 2015.- El conseller d'Hisenda i Model Econòmic: Vicent Soler i Marco.  
  
  
Acord de 13 de novembre de 2015, del Ple de la Junta Superior de Contractació Administrativa, pel qual s'aproven els formularis tipus de sol·licitud de classificació d'empreses d'obres i serveis  
  
Pel Reial Decret 773/2015, de 28 d'agost, es modifiquen determinats preceptes del Reglament General de la Llei de Contractes de les Administracions Públiques, entre els quals els que fan referència a la classificació de les empreses. Això implica la necessitat adaptació dels formularis tipus de sol·licitud de classificació d'empreses d'obres i serveis als nous requeriments.  
La disposició transitòria cinquena del reial decret esmentat, relativa als expedients de classificació i de revisió de classificació iniciats a sol·licitud de la persona interessada després de la publicació del reial decret, disposa:  
«Els preceptes d'este reial decret relatius a la tramitació dels expedients de classificació o de revisió de classificació iniciats a sol·licitud de la persona interessada seran aplicables a la tramitació i la resolució dels expedients iniciats amb data igual o posterior a la d'aprovació i publicació per la Junta Consultiva de Contractació Administrativa de l'Estat dels formularis tipus de sol·licitud a què fa referència l'article 47 del Reglament General de la Llei de Contractes de les Administracions Públiques, després de l'adaptació de les aplicacions informàtiques necessàries per a la seua instrumentació.»  
En l'àmbit de la Comunitat Valenciana, això correspon a la Junta Superior de Contractació Administrativa, de conformitat amb el que disposa el Decret 79/2000, de 30 de maig, del Govern Valencià, de creació de la Junta.  
En virtut d'això, el Ple de la Junta Superior de Contractació Administrativa de la Generalitat, en la sessió de data 13 de novembre de 2015,  
  
ACORDA  
  
Primer  
Aprovar les dades contingudes en els formularis tipus de sol·licitud de classificació d'empreses d'obres i serveis que figuren com a annex a este acord.  
  
Segon  
Publicar este acord en el Diari Oficial de la Comunitat Valenciana.  
  
  
El president, p. s. (art. 1.a, O 11.06.2001, DOGV 17.07.2001), la vicepresidenta: Eva Martínez Ruiz. La secretària: Margarita Vento Torres.